

**ΕΛΛΗΝΙΚΗ ΔΗΜΟΚΡΑΤΙΑ Ημερομηνία:** 07 Οκτωβρίου 2019

**ΝΟΜΟΣ ΞΑΝΘΗΣ Αριθ. Πρωτ.:** 26391

**ΔΗΜΟΣ ΞΑΝΘΗΣ**

**ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΛΟΓΙΣΤΗΡΙΟΥ & ΠΡΟΜΗΘΕΙΩΝ**

**Πληροφορίες: Πολ. Καρακατσάνη**

**Τηλ.: 2541026355**

**ΠΡΟΣ**

Όλους τους ενδιαφερόμενους οικονομικούς φορείς

με αντικείμενο την παροχή ασφάλισης κτιρίων

**ΠΡΟΣΚΛΗΣΗ**

Κατόπιν της από 24-09-2019 Τεχνικής Περιγραφής της Διεύθυνσης Διοικητικών Υπηρεσιών του Δήμου Ξάνθης και του με αριθμό πρωτ. 25019/24-09-2019 πρωτογενούς αιτήματος, ο Δήμος Ξάνθης ενδιαφέρεται να αναθέσει την ασφάλιση του Δασικού Χωριού «ΕΡΥΜΑΝΘΟΥ» κατά του κινδύνου της πυρκαγιάς για ένα έτος, σε αναγνωρισμένη ασφαλιστική επιχείρηση ιδιωτικού ή δημοσίου δικαίου, ή και σε διαμεσολαβούντα στις ασφαλίσεις πρόσωπα, σύμφωνα με το Ν.1569/85 και καλεί τις επιχειρήσεις που έχουν το ως άνω αντικείμενο, να εκδηλώσουν το ενδιαφέρον τους, εφόσον επιθυμούν να συνεργαστούν με το Δήμο Ξάνθης, για την ασφάλιση του Δασικού Χωριού.

Ο προϋπολογισμός της σχετικής δαπάνης ανέρχεται στο ποσό των 1.200,00 € και θα βαρύνει τον κωδικό αριθμό εξόδων: 02.15.6251 του προϋπολογισμού του Δήμου Ξάνθης, οικονομικού έτους 2019. Η ασφάλιση αυτή θα καλύπτει το χρονικό διάστημα ενός έτους από την υπογραφή της σύμβασης.

Ο ασφαλιστής που δεν θα προσέλθει να υπογράψει τη σχετική σύμβαση, κηρύσσεται υποχρεωτικά έκπτωτος από την ανάθεση που έγινε στο όνομά του και από κάθε δικαίωμα που απορρέει από αυτήν και ακολουθούνται οι νόμιμες διαδικασίες.

Η πληρωμή θα γίνει με τα προβλεπόμενα από τη νομοθεσία παραστατικά το αργότερο έως τις 31/12/2019. Ο ασφαλιστής επιβαρύνεται με όλους τους φόρους, τα τέλη και τις κρατήσεις που ισχύουν κατά την κείμενη νομοθεσία.

Παρακαλούμε να μας αποστείλετε σχετική προσφορά για την ανωτέρω υπηρεσία, με ποσοστό έκπτωσης επί τοις εκατό επί της αναγραφόμενης τιμής του προϋπολογισμού (των 1.200,00 €), -επισημαίνεται ότι δεν γίνονται δεκτές προσφορές για μέρος του αντικειμένου της σύμβασης -, μέχρι και την Τρίτη 15/10/2019 στην ταχυδρομική διεύθυνση: Δήμος Ξάνθης, Πλατεία Δημοκρατίας, Γραφείο Πρωτοκόλλου, υπόψη Τμήματος Λογιστηρίου & Προμηθειών, στην οποία να υποβάλλετε:

1. Το Τυποποιημένο Έντυπο Υπεύθυνης Δήλωσης (ΤΕΥΔ) της παρ. 4 του άρθρου 79 του ν. 4412/2016 της ΕΑΑΔΗΣΥ, όπως εγκρίθηκε με την υπ΄αριθμ.158/2016 Απόφαση της Ενιαίας Ανεξάρτητης Αρχής Δημοσίων Συμβάσεων (ΦΕΚ Β 3698/16.11.2016), ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, επιβεβαιώνοντας ότι ο εν λόγω οικονομικός φορέας δεν βρίσκεται σε μία από τις καταστάσεις των άρθρων 73 και 74 του ν. 4412/2016, για τους οποίους οι οικονομικοί φορείς αποκλείονται ή μπορούν να αποκλεισθούν.

2. Εφόσον πρόκειται για νομικό πρόσωπο, αποδεικτικά έγγραφα νομιμοποίησης του νομικού προσώπου (άρθρο 93 του Ν.4412/2016).

Επίσης παρακαλούμε μαζί με την προσφορά σας να μας αποστείλετε και πιστοποιητικό του οικείου Επιμελητηρίου του τόπου όπου ασκείτε το επάγγελμά σας, με το οποίο θα πιστοποιείται η εγγραφή σας σ' αυτό και το ειδικό επάγγελμά σας, καθώς και πιστοποιητικό αρμόδιας κατά περίπτωση υπηρεσίας ότι λειτουργείτε νόμιμα και κατέχετε ισχύουσα άδεια λειτουργίας, τα οποία θα έχουν εκδοθεί το πολύ έξι (6) μήνες πριν από την ημερομηνία υποβολής της προσφοράς.

**Ο Αντιδήμαρχος Ξάνθης**

**Εμμανουήλ Ι. Φανουράκης**

**Συνημμένα:**

1. Η από 24-09-2019 Τεχνική Περιγραφή της

Διεύθυνσης Διοικητικών Υπηρεσιών του Δήμου Ξάνθης

1. Το Τυποποιημένο Έντυπο Υπεύθυνης Δήλωσης (ΤΕΥΔ)

της παρ. 4 του άρθρου 79 του Ν. 4412/2016 της ΕΑΑΔΗΣΥ

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **ΔΗΜΟΤΙΚΗ ΕΝΟΤΗΤΑ**  **ΣΤΑΥΡΟΥΠΟΛΗΣ** | ΠΑΡΟΧΗ ΥΠΗΡΕΣΙΑΣ ΜΕ ΤΙΤΛΟ : «ΑΣΦΑΛΙΣΗ ΤΟΥ ΔΑΣΙΚΟΥ ΧΩΡΙΟΥ  ΕΡΥΜΑΝΘΟΥ ΚΑΤΑ ΤΟΥ ΚΙΝΔΥΝΟΥ ΤΗΣ ΠΥΡΚΑΓΙΑΣ» |

**ΤΕΧΝΙΚΗ ΠΕΡΙΓΡΑΦΗ**

Η Τεχνική Περιγραφή συντάσσεται προκειμένου ο Δήμος Ξάνθης να έχει την δυνατότητα ασφάλισης του Δασικού Χωριού Ερυμάνθου από τον κίνδυνο της πυρκαγιάς. Το Δασικό Χωριό Ερυμάνθου βρίσκεται στο δημόσιο δάσος Δρυμού (Χαϊντού) σε υψόμετρο 1350 μέτρων και καταλαμβάνει έκταση 96.000,00 τ.μ. (96 στρεμμάτων) περίπου.

Λήπτης Ασφάλισης : Δήμος Ξάνθης

Ασφαλιζόμενος : Δασικό Χωριό Ερυμάνθου

Διάρκεια Ασφάλισης : Ένα (1) έτος

**Αντικείμενο Ασφάλισης**

Α. Κτίρια κατασκευής έτους 1990 που απαρτίζουν το Δασικό Χωριό Ερυμάνθου και ανήκουν στο Δασαρχείο Ξάνθης.

1. Δώδεκα (12) ξύλινοι κεραμοσκεπείς οικίσκοι, επιφανείας 70 τ.μ., έκαστος.

2. Ένας (1) ξύλινος κεραμοσκεπείς οικίσκος, επιφανείας 56 τ.μ.

1. Ένα (1) κτίριο ξύλινο, κεραμοσκεπές, που χρησιμεύει για εστιατόριο, επιφανείας 166 τ.μ.
2. Ένα (1) κτίριο ξύλινο, κεραμοσκεπές, που χρησιμεύει για κέντρο πληροφόρησης, επιφανείας 133 τ.μ.
3. Ένας (1) ξύλινος κεραμοσκεπής οικίσκος, ο οποίος χρησιμεύει ως χώρος υποδοχής του κέντρου πληροφόρησης, επιφανείας 66 τ.μ.

Β. Περιεχόμενο γενικά και εξοπλισμός ευρισκόμενα εντός των άνωθεν περιγραφόμενων κτιρίων.

**Ασφαλιζόμενα Κεφάλαια**

* Κτίρια : 550.000 €
* Περιεχόμενο : 150.000 €

**Καλυπτόμενοι κίνδυνοι**

* Πυρκαγιά – Κεραυνός
* Έκρηξη
* Πτώση Αεροσκαφών

Σταυρούπολη 24 Σεπτεμβρίου 2019

ΘΕΩΡΗΘΗΚΕ

Η ΔΙΕΥΘΥΝΤΡΙΑ ΔΙΟΙΚΗΤΙΚΩΝ Ο ΣΥΝΤΑΚΤΗΣ

ΥΠΗΡΕΣΙΩΝ

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΞΑΝΘΗΣ**  **ΔΗΜΟΣ ΞΑΝΘΗΣ**  **ΔΗΜΟΤΙΚΗ ΕΝΟΤΗΤΑ**  **ΣΤΑΥΡΟΥΠΟΛΗΣ** | ΠΑΡΟΧΗ ΥΠΗΡΕΣΙΑΣ ΜΕ ΤΙΤΛΟ :  «ΑΣΦΑΛΙΣΗ ΤΟΥ ΔΑΣΙΚΟΥ ΧΩΡΙΟΥ  ΕΡΥΜΑΝΘΟΥ ΚΑΤΑ ΤΟΥ ΚΙΝΔΥΝΟΥ ΤΗΣ ΠΥΡΚΑΓΙΑΣ»    Κ.Α.Ε. : 02.15.6251  ΠΡ/ΣΜΟΣ : 1.200.00 € |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

Η υπηρεσία αφορά την ασφάλιση του Δασικού Χωριού Ερυμάνθου κατά του κινδύνου της πυρκαγιάς

|  |  |  |  |  |  |  |
| --- | --- | --- | --- | --- | --- | --- |
| α/α | ΠΕΡΙΓΡΑΦΗ |  | Διάρκεια |  | | Μερική Δαπάνη |
| 1 | Ασφάλιση Δασικού Χωριού Ερυμάνθου κατά του κινδύνου της πυρκαγιάς |  | Ένα (1) έτος |  | | 1.200,00 |
| ΣΥΝΟΛΟ | | | | | 1.200,00 | |
| Φ.Π.Α. | | | | | --- | |
| ΣΥΝΟΛΙΚΗ ΔΑΠΑΝΗ | | | | | 1.200,00 € | |

Σταυρούπολη 24 Σεπτεμβρίου 2019

ΘΕΩΡΗΘΗΚΕ

Η ΔΙΕΥΘΥΝΤΡΙΑ ΔΙΟΙΚΗΤΙΚΩΝ Ο ΣΥΝΤΑΚΤΗΣ

ΥΠΗΡΕΣΙΩΝ